ᱞᱟᱞ ᱵᱟᱦᱟᱫᱩᱨ ᱥᱟᱥᱛᱨᱤ ᱡᱮᱡᱟᱹᱛᱤᱭᱟᱹᱨᱤ ᱩᱰᱟᱹᱱ ᱰᱟᱹᱦᱤ

ᱞᱟᱞ ᱵᱟᱦᱟᱫᱩᱨ ᱥᱟᱥᱛᱨᱤ ᱡᱮᱡᱟᱹᱛᱤᱭᱟᱹᱨᱤ ᱩᱰᱟᱹᱱ ᱰᱟᱹᱦᱤ  ᱫᱚ ᱢᱤᱫ ᱡᱮᱡᱟᱹᱛᱤᱭᱟᱹᱨᱤ ᱩᱰᱟᱹᱱ ᱰᱟᱹᱦᱤ ᱠᱟᱱᱟ, ᱡᱟᱦᱟᱸ ᱫᱚ ᱩᱛᱛᱚᱨ ᱯᱨᱚᱫᱮᱥ ᱨᱮᱱᱟᱜ ᱵᱟᱨᱟᱬᱟᱥᱤ ᱨᱮ ᱢᱮᱱᱟᱜᱼᱟ ᱾ ᱱᱚᱶᱟ ᱫᱚ ᱵᱟᱨᱟᱬᱟᱥᱤ ᱨᱮᱱᱟᱜ ᱠᱚᱧᱮ ᱯᱟᱪᱮ ᱨᱮ ᱵᱚᱵᱚᱛᱯᱩᱨ ᱨᱮ ᱢᱮᱱᱟᱜᱼᱟ ᱾ ᱢᱟᱲᱟᱝ ᱱᱚᱶᱟ ᱫᱚ ᱵᱟᱨᱟᱬᱟᱥᱤ ᱩᱰᱟᱹᱱ ᱰᱟᱹᱦᱤ ᱢᱮᱱᱛᱮ ᱠᱚ ᱵᱟᱰᱟᱭᱮᱫ ᱛᱟᱦᱮᱸᱫ ᱾ ᱒᱐᱐᱕ ᱥᱮᱨᱢᱟ ᱨᱮᱱᱟᱜ ᱚᱠᱴᱚᱵᱚᱨ ᱪᱟᱸᱫᱚ ᱨᱮ ᱱᱚᱶᱟ ᱨᱮᱱᱟᱜ ᱧᱩᱛᱩᱢ ᱥᱚᱨᱠᱟᱨᱤ ᱞᱮᱠᱟᱛᱮ ᱥᱤᱧᱚᱛ ᱨᱤᱱᱤᱡ ᱫᱚᱥᱟᱨ ᱢᱟᱨᱟᱝ ᱢᱚᱱᱛᱨᱤ ᱞᱟᱞ ᱵᱟᱦᱟᱫᱩᱨ ᱥᱟᱥᱛᱨᱤ ᱟᱜ ᱧᱩᱛᱩᱢ ᱛᱮ ᱠᱚ ᱫᱚᱦᱚ ᱞᱮᱫ ᱛᱟᱦᱮᱸᱫ ᱾. It acquired its position in India's major airports after more than 1.5 million passengers used the airport in 2017. ᱯᱟᱥᱮᱱᱡᱚᱨ ᱠᱚ ᱦᱤᱡᱩᱜ ᱥᱮᱱᱚᱜ ᱞᱮᱠᱟᱛᱮ ᱱᱚᱣᱟ ᱫᱚ ᱥᱤᱧᱚᱛ ᱨᱮᱱᱟᱜ ᱒᱐ ᱟᱱᱟᱜ ᱡᱚᱛᱚ ᱠᱷᱚᱱ ᱵᱟᱹᱲᱛᱤ ᱠᱟᱹᱢᱤᱭᱟᱱ ᱩᱰᱟᱹᱱ ᱰᱟᱹᱦᱤ ᱠᱟᱱᱟ ᱟᱨ ᱩᱛᱛᱚᱨ ᱯᱨᱚᱫᱮᱥ ᱨᱮᱱᱟᱜ ᱫᱚᱥᱟᱨ ᱡᱚᱛᱚ ᱠᱷᱚᱱ ᱵᱟᱹᱲᱛᱤ ᱠᱟᱹᱢᱤᱭᱟᱱ ᱩᱰᱟᱹᱱ ᱰᱟᱹᱦᱤ ᱠᱟᱱᱟ ᱾ ᱮᱭᱟᱨᱯᱳᱨᱴ ᱠᱟᱣᱩᱱᱥᱤᱞ ᱤᱱᱴᱚᱨᱱᱮᱥᱱᱟᱞ ᱦᱚᱛᱮᱛᱮ ᱱᱚᱶᱟ ᱩᱰᱟᱹᱱ ᱰᱟᱹᱦᱤ ᱫᱚ ᱒᱐᱒᱐ ᱥᱟᱞ ᱨᱮ ᱮᱥᱤᱭᱟ-ᱯᱟᱥᱯᱷᱤᱠ ᱨᱮ ᱡᱚᱛᱚ ᱠᱷᱚᱱ ᱱᱟᱯᱟᱭ ᱩᱰᱟᱹᱱ ᱰᱟᱹᱦᱤ (ᱡᱚᱛᱚ ᱥᱮᱨᱢᱟ ᱒ ᱠᱷᱚᱱ ᱕ ᱢᱤᱞᱤᱭᱚᱱ ᱜᱟᱱ ᱦᱚᱲ) ᱞᱮᱠᱟᱛᱮ ᱥᱤᱨᱯᱷᱟᱹ ᱮ ᱧᱟᱢ ᱟᱠᱟᱫᱼᱟ ᱾ ᱱᱚᱶᱟ ᱫᱚ ᱥᱤᱧᱚᱛ ᱨᱮᱱᱟᱜ ᱯᱩᱭᱞᱩ ᱩᱰᱟᱹᱱ ᱰᱟᱹᱦᱤ ᱠᱟᱱᱟ ᱡᱟᱦᱟᱸ ᱫᱚ ᱥᱚᱸᱥᱠᱨᱤᱛ ᱯᱟᱹᱨᱥᱤ ᱛᱮ ᱩᱪᱷᱟᱹᱱᱚᱜᱼᱟ ᱾

ᱴᱟᱨᱢᱤᱱᱟᱞ
᱓,᱙᱐᱐ ᱥᱠᱚᱭᱟᱨ ᱢᱤᱴᱚᱨ (᱔᱒,᱐᱐᱐ ᱥᱠᱚᱭᱟᱨ ᱯᱷᱩᱴ) ᱨᱮᱱᱟᱜ ᱯᱷᱞᱚᱨ ᱮᱨᱤᱭᱟ ᱥᱟᱶ ᱢᱤᱫᱴᱟᱹᱝ ᱯᱩᱨᱟᱹ ᱴᱟᱨᱢᱤᱱᱟᱞ ᱫᱚ ᱰᱚᱢᱮᱥᱴᱤᱠ ᱟᱨ ᱡᱮᱡᱟᱹᱛᱤᱭᱟᱹᱨᱤ ᱵᱟᱱᱟᱨ ᱩᱰᱟᱹᱜ ᱨᱮᱱᱟᱜ ᱥᱮᱵᱟ ᱮᱢᱚᱜᱼᱟ ᱾ ᱴᱟᱨᱢᱤᱱᱟᱞ ᱨᱮ ᱑᱖ ᱜᱚᱴᱟᱝ ᱪᱮᱠ-ᱤᱱ ᱠᱟᱣᱩᱱᱴᱚᱨ, ᱯᱩᱱᱭᱟᱹ ᱤᱢᱤᱨᱮᱡᱽ ᱠᱟᱣᱩᱱᱴᱚᱨ ᱡᱟᱦᱟᱸ ᱫᱚ ᱤᱴᱟᱢᱤᱨᱮᱡᱽ ᱠᱟᱣᱩᱱᱴᱚᱨ ᱞᱮᱠᱟᱛᱮ ᱦᱚᱸ ᱠᱟᱹᱢᱤᱭᱟ, ᱟᱨ ᱵᱟᱨᱭᱟ ᱡᱤᱱᱤᱥ-ᱠᱞᱮᱢ ᱵᱮᱞᱴ ᱢᱮᱱᱟᱜᱼᱟ ᱾ ᱮᱭᱨᱳ-ᱵᱨᱤᱡᱽ ᱜᱮᱴ ᱠᱚ ᱞᱟᱹᱜᱤᱫ ᱪᱮᱛᱟᱱ ᱛᱷᱚᱠ ᱨᱮ ᱛᱟᱦᱮᱸᱱ ᱴᱷᱟᱶ ᱵᱮᱜᱚᱨ, ᱴᱟᱨᱢᱤᱱᱟᱞ ᱨᱮ ᱛᱟᱲᱟᱢ ᱥᱮ ᱥᱴᱚᱞ ᱵᱟᱥ ᱛᱮ ᱮᱯᱨᱚᱱ ᱨᱮ ᱮᱴᱟᱜ ᱩᱰᱟᱹᱜ ᱜᱟᱹᱰᱤ ᱴᱷᱮᱱ ᱫᱷᱟᱹᱨᱤᱡ ᱥᱮᱴᱮᱨᱚᱜ ᱞᱟᱹᱜᱤᱫ ᱛᱮ ᱢᱤᱫᱴᱟᱹᱝ ᱜᱨᱟᱣᱩᱱᱰ ᱛᱷᱚᱠ ᱨᱮᱱᱟᱜ ᱫᱩᱣᱟᱹᱨ ᱦᱚᱸ ᱢᱮᱱᱟᱜᱼᱟ ᱾ᱮᱯᱨᱚᱱ ᱫᱚ ᱢᱤᱫ ᱥᱟᱶᱛᱮ ᱢᱚᱬᱮ ᱜᱚᱴᱟᱝ ᱱᱮᱨᱳ-ᱵᱚᱰᱤ ᱩᱰᱟᱹᱜ ᱜᱟᱹᱰᱤ ᱠᱚ ᱯᱟᱨᱠ ᱫᱟᱲᱮᱭᱟᱜᱼᱟ ᱾ ᱛᱟᱺᱜᱤ ᱡᱟᱭᱜᱟ ᱨᱮ ᱡᱟᱦᱟᱸ ᱥᱩᱵᱤᱫᱷᱟ ᱠᱚ ᱞᱟᱹᱠᱛᱤᱭᱟᱱᱟᱜ ᱠᱟᱱᱟ ᱚᱱᱟ ᱠᱚᱫᱚ ᱦᱩᱭᱩᱜ ᱠᱟᱱᱟ: ᱥᱱᱮᱠ ᱥᱴᱚᱞ, ᱢᱤᱫ ᱯᱟᱥᱮᱱᱡᱚᱨ ᱥᱩᱵᱤᱫᱷᱟ ᱥᱴᱳᱨ, ᱱᱭᱩᱡᱽᱥᱴᱮᱱᱰ ᱥᱟᱶ ᱢᱤᱫ ᱯᱚᱛᱚᱵ ᱥᱴᱳᱨ, ᱟᱨ ᱵᱟᱨᱟᱬᱟᱥᱤ ᱨᱮᱱᱟᱜ ᱟᱹᱫᱤᱵᱟᱹᱥᱤ ᱡᱤᱱᱤᱥ, ᱡᱮᱞᱮᱠᱟ ᱵᱮᱱᱟᱨᱥᱤ ᱥᱟᱹᱲᱤ ᱠᱚ ᱮᱢᱟᱱ ᱥᱴᱳᱨ; ᱟᱨ ᱢᱤᱫ ᱵᱷᱤ.ᱟᱭᱤ.ᱯᱤ. ᱣᱮᱴᱤᱝ ᱞᱟᱣᱩᱱᱡᱽ ᱾

alt=Replica of varanasi ghats at varanasi airport|thumb|ᱵᱟᱨᱟᱬᱟᱥᱤ ᱩᱰᱟᱹᱱ ᱰᱟᱹᱦᱤ ᱨᱮ ᱵᱟᱨᱟᱬᱟᱥᱤ ᱜᱷᱟᱴ ᱨᱮᱱᱟᱜ ᱱᱚᱠᱚᱞ

ᱩᱰᱟᱹᱱ ᱰᱟᱹᱦᱤ
ᱩᱰᱟᱹᱱ ᱰᱟᱹᱦᱤ ᱨᱮ ᱐᱙/᱒᱗ ᱟᱱᱟᱜ ᱢᱤᱫᱴᱟᱹᱝ ᱟᱥᱯᱟᱛ ᱨᱟᱱᱣᱮ ᱢᱮᱱᱟᱜᱼᱟ ᱾ ᱱᱚᱶᱟ ᱨᱮᱱᱟᱜ ᱡᱤᱞᱤᱧ ᱫᱚ ᱙,᱐᱐᱖ ᱯᱷᱩᱴ (᱒,᱗᱔᱕ ᱢᱤᱴᱚᱨ) ᱢᱮᱱᱟᱜᱼᱟ, ᱡᱟᱦᱟᱸ ᱨᱮᱱᱟᱜ ᱵᱟᱱᱟᱨ ᱢᱩᱪᱟᱹᱫ ᱨᱮ ᱟᱹᱪᱩᱨ ᱢᱮᱱᱟᱜᱼᱟ, ᱟᱨ ᱢᱩᱬᱩᱛ ᱟᱯᱨᱚᱱ ᱞᱟᱹᱜᱤᱫ ᱵᱟᱨᱭᱟ ᱵᱟᱦᱨᱮ ᱫᱩᱣᱟᱹᱨ ᱢᱮᱱᱟᱜᱼᱟ ᱾ ᱛᱮᱥᱟᱨ, ᱟᱹᱰᱤ ᱠᱚᱢ ᱜᱮ ᱵᱮᱵᱷᱟᱨᱚᱜ ᱠᱟᱱ ᱵᱟᱦᱨᱮ ᱫᱚ ᱞᱟᱹᱠᱛᱤᱭᱟᱱ ᱚᱠᱛᱚ ᱨᱮ ᱵᱮᱵᱷᱟᱨ ᱞᱟᱹᱜᱤᱫ ᱛᱮ ᱢᱤᱫ ᱵᱷᱮᱜᱟᱨ ᱮᱯᱨᱚᱱ ᱛᱮ ᱪᱟᱞᱟᱜᱼᱟ ᱾

ᱮᱭᱟᱨᱞᱟᱭᱤᱱᱥ ᱟᱨ ᱰᱮᱥᱴᱤᱱᱮᱥᱚᱱ ᱠᱚ


ᱟᱜᱟᱢ ᱯᱞᱟᱱ ᱠᱚ
ᱵᱟᱹᱲᱛᱤ ᱯᱟᱥᱮᱱᱡᱚᱨ ᱦᱮᱡ ᱥᱮᱱ ᱟᱨ ᱩᱰᱟᱹᱜ ᱜᱟᱹᱰᱤ ᱦᱮᱡ ᱥᱮᱱ ᱤᱫᱤ ᱛᱮ ᱥᱤᱧᱚᱛᱤᱭᱟᱹ ᱩᱰᱟᱹᱜ ᱜᱟᱹᱰᱤ ᱯᱨᱚᱫᱷᱟᱱᱤᱠᱚᱨᱚᱱ ᱫᱚ ᱨᱟᱱᱣᱮ ᱒,᱗᱕᱐ ᱢᱤᱴᱚᱨ (᱙,᱐᱒᱐ ᱯᱷᱤᱴ) ᱠᱷᱚᱱ ᱔,᱐᱗᱕ ᱢᱤᱴᱚᱨ (᱑᱓,᱓᱖᱙ ᱯᱷᱤᱴ) ᱫᱷᱟᱹᱨᱤᱡ ᱵᱟᱲᱦᱟᱣ ᱞᱟᱹᱜᱤᱫ ᱯᱞᱟᱱ ᱵᱮᱱᱟᱜ ᱠᱟᱱᱟ ᱾ ᱡᱮᱡᱟᱹᱛᱤᱭᱟᱹᱨᱤ ᱨᱟᱡᱽᱰᱟᱦᱟᱨ ᱓᱑ ᱥᱟᱶ ᱡᱚᱲᱟᱣ ᱞᱟᱹᱜᱤᱫ ᱢᱤᱫ ᱟᱱᱰᱟᱨᱯᱟᱥ ᱵᱮᱱᱟᱣ ᱦᱩᱭᱩᱜᱼᱟ ᱾

ᱱᱚᱵᱷᱮᱢᱵᱚᱨ ᱒᱐᱑᱙ ᱨᱮ, ᱵᱷᱟᱨᱚᱛᱤᱭᱚ ᱩᱰᱟᱹᱱ ᱰᱟᱹᱦᱤ ᱯᱨᱟᱫᱷᱤᱠᱚᱨᱚᱱ ᱫᱚ ᱢᱤᱫᱴᱟᱹᱝ ᱱᱟᱣᱟ ᱮᱴᱟᱜᱟᱜ ᱴᱟᱨᱢᱤᱱᱟᱞ ᱞᱟᱹᱜᱤᱫ ᱮ ᱮᱢ ᱞᱮᱫᱼᱟ, ᱡᱟᱦᱟᱸ ᱫᱚ ᱒᱐᱒᱔ ᱦᱟᱹᱵᱤᱡ ᱯᱩᱨᱟᱹᱣ ᱦᱩᱭᱩᱜᱼᱟ ᱾ ᱴᱟᱨᱢᱤᱱᱟᱞ ᱨᱮᱱᱟᱜ ᱜᱩᱴ ᱚᱥᱟᱨ ᱵᱤᱥᱟᱹᱨ ᱫᱚ ᱦᱩᱭᱩᱜ ᱠᱟᱱᱟ ᱕᱘,᱖᱙᱑ ᱥᱠᱚᱭᱟᱨ ᱢᱤᱴᱚᱨ ᱟᱨ ᱥᱮᱨᱢᱟ ᱨᱮ ᱔.᱕ ᱢᱤᱞᱤᱭᱚᱱ ᱜᱟᱱ ᱯᱟᱥᱮᱱᱡᱚᱨ ᱠᱚᱨᱟᱣ ᱠᱮᱯᱮᱥᱤᱴᱤ ᱾

ᱥᱟᱹᱠᱷᱭᱟᱹᱛ

ᱵᱟᱦᱨᱮ ᱡᱚᱱᱚᱲ

 Varanasi Airport at Airports Authority of India web site

ᱛᱷᱚᱠ:ᱩᱛᱛᱚᱨ ᱯᱨᱚᱫᱮᱥ ᱨᱮᱱᱟᱜ ᱩᱰᱟᱹᱱ ᱰᱟᱹᱦᱤ ᱠᱚ
ᱛᱷᱚᱠ:ᱥᱤᱧᱚᱛ ᱨᱮ ᱡᱮᱡᱟᱹᱛᱤᱭᱟᱹᱨᱤ ᱩᱰᱟᱹᱱ ᱰᱟᱹᱦᱤ ᱠᱚ
ᱛᱷᱚᱠ:ᱵᱟᱨᱟᱬᱟᱥᱤ ᱨᱮ ᱥᱟᱜᱟᱲᱚᱢ